Роскомнадзор Amazon сервисінің миллиондаған IP-адресін бұғаттады
"Роскомнадзор Amazon сервисінің миллиондаған IP-адресін бұғаттады" | "https://abai.kz/post/68996"
TITLE: Роскомнадзор Amazon сервисінің миллиондаған IP-адресін бұғаттады
URL: https://abai.kz/post/68996
META: "Роскомнадзор Amazon сервисінің миллиондаған IP-адресін бұғаттады" | "https://abai.kz/post/68996"
DATE: 17.04.2018
AUTHOR(s): Abai.kz
TOTAL WORDS: 125
TEXT: Роскомнадзор америкалық Amazon компаниясының екі миллиондай IP-адресін бұғаттады. Бұл жөнінде коррупцияға қарсы күрес қорының белсендісі Владислав Здольников мәлімдеді. Ол Amazon-ның IP-адресін бұғаттау Telegram-ды бұғаттау жөніндегі сот шешіміне қатысы жоқ екенін айтады. Бұл шешім Бас прокуратураның бұйрығында көрсетілген екен. Осының алдында Роскомнадзор тыйым салынған сайттардың қатарына Amazon, Google және Telegram-ның бірнеше доменін енгізген. Дүйсенбі күні Ресейде сот шешімімен Telegram-ды бұғаттай бастады. Роскомнадзор сонымен бірге тыйым салынған сайттарға кіру құралдарына да тыйым салатынын мәлімдеді. Telegram негізін қалаушы Павел Дуров "ресейліктердің құпия хат алмасу құқығын қайтаруға күресетінін" мәлімдеді. Оның айтуынша, Telegram-ға тыйым салса, Ресейде ұлттық қауіпсіздік деңгейі түсіп кетеді. Америкалық Amazon компаниясы интернет арқылы тауар сатуда әлемдегі ең ірі сервис. Бұл компанияның АҚШ-тан басқа Бразилия, Канада, Ұлыбритания, Германия, Жапония, Франция, Италия, Испания, Үндістан мен Қытайда филиалдары бар. Abai.kz
